Kangasniemen kirkonkylä

Kangasniemen kirkonkylä on Kangasniemen kunnan keskustaajama, joka sijaitsee Puulaveden rannalla Etelä-Savon luoteisosassa. 

Tilastokeskuksen taajama-aluerajauksen mukaan vuoden 2019 lopussa Kangasniemen kirkonkylän pinta-ala oli 6,32 neliökilometriä, ja väkiluku oli 2 685. Tilastollinen taajamarajaus voi poiketa virallisesta kunnanosien rajauksesta.

Paikkakunta on esiintynyt varhaisissa kirjallisissa lähteissä seuraavissa kirjoitusasuissa: Kangas Niemj (1561), Cappellet i Kangas Nemj (1649), Kangas Nemj (1664). Alkujaan se oli Pieksämäkeen kuulunut kylä. Oman kappelikirkon kylä sai ennen vuotta 1650. Kirkko pystytettiin Salmenkylän alueelle Puulaveden Kangasniemeen; kirkonkylä sai nimensä sijaintipaikan mukaan. Kangasniemestä tuli itsenäinen kunta 1800-luvun lopulla ja kappeliseurakunnan nimestä pitäjän nimi.

Lähteet

Kangasniemi
Etelä-Savon maakunnan taajamat
Suomen kirkonkylät
Suomen kuntakeskukset